stanford-oval/wikipedia huggingface dataset:
Taitomerkki
Historiaa > Vartiolaiset

Vartiolaisilla oli omat taitomerkkinsä. Ne ovat nelikulmaisia, valkoiselle kangaspohjalle applikoituja merkkejä, joissa sinisellä tehty kuvio on sijoitettu ympyrään. Merkin koko oli noin tuuman verran kanttiinsa ja niitä kannettiin oikean hihan yläsauman alapuolella, kaksi rinnakkain ja enintään neljää yhtaikaisesti.
Näitä merkkejä puolestaan oli useita kymmeniä eri aloilta.
Tyttöjärjestöllä oli omat vastaavat merkkinsä ja käytäntö oli pitkälti yhtenevä. Vain aiheissa oli sukupuolen mukaista painotusta.
Nämä varttuneemmille tarkoitetut merkit suoritettiin usein kursseina ja niiden alat vaihtelivat yhteiskunnallisesta palvelusta ja uskonnosta aina voimisteluun ja yleisurheiluun. Monen merkin suoritus tapahtui suorittamalla kansallisen luokan vaatimukset, esim. Voimistelumerkkiin kansallisen II luokan mukainen ja Yleisurheilumerkkiin kansallisen B-luokan mukaiset suoritukset. Näiden suoritusten taso vastasi silloisen yhteiskoulun IV - V luokkien (peruskoulun 8 - 9. luokkien) voimistelu- ja urheiluopetusta. Olikin tavallista, että näiden merkkien suoritukset otti vastaan oma voimistelunopettaja, joista monet olivat partionjohtajia tai lippukunnan vanhempainneuvoston jäseniä.
Niiden yläpuolella olivat vielä ryhmämerkit: vartiolaisilla Orava ja Ilves, eräpojilla Hirvi ja Karhu. Ne olivat hiukan suurempia, joissa oli sinisessä ympyrässä ruskealla applikoitu merkin tunnuseläin. Viisi taitomerkkiä saattoi vaihtaa yhteen ryhmämerkkiin.
Oravamerkin pakollinen erikseen nimetty suoritettava oli Ensiapumerkki, jonka sai suorittamalla SPR:n Ea2 -kurssin.
Ensiapumerkin sai vaihtaa SPR:n lääkintäpalvelumerkkiin, jos oli ollut vähintään vuoden ajan SPR:n paikallisen ensiapuryhmän jäsen ja osallistunut sen toimintaan aktiivisesti. SPR:n merkit olivat ainoita taitomerkkejä, joita ei vaihdettu ryhmämerkkeihin.
Oravamerkkiä kannettiin oikeassa hihassa taitomerkkien paikalla, ylempiä vasemmanpuoleisen rintataskun läpässä. Ryhmämerkit vaihdettiin korkeampiin suorittamisen mukaan, jolloin niitä varten suoritetut taitomerkit poistettiin. Seuraavaa ryhmämerkkiä varten suoritettuja taitomerkkejä sai kantaa kunnes tuli aika vaihtaa ne korkeampaan ryhmämerkkiin. Karhumerkkiä kannettiin yksinään.
Ilves-merkissä piti joukossa olla yksi liikuntakasvatuksen alan merkki. Hyvin suosittu oli uintimerkki, jonka sai suorittamalla Suomen Uimaopetus- ja Hengenpelastusliitto ry:n uimakandidaatin tutkinnon.
Suoritetut merkit hankki tehtävään määrätty partionjohtaja lippukunnanjohtajan allekirjoittamalla kaavakkeella ja merkit jaettiin lippukunnan tilaisuudessa. Niistä perittiin nimellinen korvaus joka vastasi omakustannehintaa.
Historiaa > Eräpojat

Eräpojille 1960-luvulla siirrettyjä ylempiä ryhmämerkkejä varten piti suorittaa useita harrastetutkintoja, jotka olivat laaja-alaisempia tutkielmia ja suorituksia jostain erityisalasta. Vesipartioinnissa olennaiseksi osaksi toimintaa muotoutui matruusintutkinto, johon kuului käytännön osina 48 tunnin palvelus vesillä ja vähintään 24 tunnin palvelu aluksen kunnostuksessa.
Nykyisin

1970-luvun suuressa kokonaisuudistuksessa taitomerkitkin joutuivat muutoksen kohteeksi. Ryhmämerkit entisessä muodossa poistettiin kokonaan.
Nykyisen määritelmän mukaan taitomerkkien tarkoituksena on innostaa aktiiviseen toimintaan ja totuttaa tavoitteelliseen työskentelyyn.
Hyväksytyn tehtäväsuorituksen tai suoritussarjan jälkeen on oikeus hankkia ko. taitomerkki ja käyttää sitä oikeassa hihassaan. Suorituksessa perehdytetään suorittaja johonkin tiettyyn aiheeseen. Taitomerkki suoritetaan yleensä koko vartion tai lauman kanssa yhdessä, joskus myös yksin tai parisuorituksena.
Taitomerkit on jaettu sudenpentujen  ja vartiolaisen taitomerkkeihin.
Sudenpentujen taitomerkit ovat kolmion muotoisia ja vartioikäisten pystymallisia suorakaiteen muotoisia kangasmerkkejä, jotka ovat jaetut kahteen tasoon; kisällitaso ja mestaritaso.
Taitomerkit ommellaan itse oikeaan hihaan kahteen riviin alkaen olkapäästä.
Suomen Punaisen Ristin Ensiapumerkki (ylh.) ja lääkintäpalvelumerkki (alh.)
TV 2 (Tanska)

| TV 2 |
| --- | --- |

Lähetykset alkoivat:  1. lokakuuta 1988
Omistaja:  Tanskan valtio (100 %)
Katsojaosuus:  24 % (2012, )
Maa:   Tanska
Pääkonttori:  Odense, Tanska
Kotisivu:  https://tv2.dk/
Infobox OKNimi-testi OK: 
TV 2 on tanskalainen televisioyhtiö. Se perustettiin vuonna 1988 ja siirtyi kokonaan valtion omistukseen joulukuussa 2003. TV 2:lla on eräitä lakisääteisiä tehtäviä, mutta se on mainosrahoitteinen ja sisällöltään viihteellisempi kuin Danmarks Radion kanavat. TV 2 saa rahoitusta myös tilausmaksuista. Sillä oli jo aiemmin maksukanavia, ja vuonna 2012 myös pääkanava muuttui maksulliseksi.
Aiheesta muualla

Kuvia tai muita tiedostoja aiheesta TV 2 (Tanska) Wikimedia Commonsissa
Verkkosivut (tanskaksi)
Neogeenikausi

| Neogeenikauden jako> kausi | Neogeenikauden jako> epookki | Neogeenikauden jako> vaihe | Neogeenikauden jako> ikä (mvs) |  |
| --- | --- | --- | --- | --- |
| Kvartääri | pleistoseeni | Gela | nuorempi |  |
| Neogeeni | plioseeni | Piacenza | 2,588–3,600 |  |
| Neogeeni | plioseeni | Zancla | 3,600–5,333 |  |
| Neogeeni | mioseeni | Messina | 5,333–7,246 |  |
| Neogeeni | mioseeni | Tortona | 7,246–11,62 |  |
| Neogeeni | mioseeni | Serravalle | 11,62–13,82 |  |
| Neogeeni | mioseeni | Langhe | 13,82–15,97 |  |
| Neogeeni | mioseeni | Burdigala | 15,97–20,44 |  |
| Neogeeni | mioseeni | Akvitania | 20,44–23,03 |  |
| Paleogeeni | oligoseeni | Khatt | vanhempi |  |
Neogeenikauden jako ICS:n mukaan tammikuussa 2013.
Neogeenikausi oli kenotsooisen maailmankauden keskimmäinen kausi 23,02–2,588 miljoonaa vuotta sitten. Kautta edelsi paleogeenikausi ja sen jälkeen alkoi nykyinen kvartäärikausi. Neogeenikausi jaetaan mioseeniin ja plioseeniin, jotka jaetaan vielä pienempiin vaiheisiin.
Nisäkäslajisto kehittyi neogeenikaudella kohti nykyistä ja apinat kohti ihmistä. Ilmasto viileni ja kuivui. Ruohotasangot laajenivat ja aavikot kasvoivat ajoittain. Ilmastossa esiintyi välillä kosteampia kausia. Alankomaissa vallitsi yli kymmenen miljoonaa vuotta sitten mioseenin alkupuolella lämmin, subtrooppinen ilmasto, joka alkoi myöhemmin viiletä sekä muuttua epävakaaksi heilahtelemalla entistä nopeammin ja rajummin. Alankomaissa esiintyi vielä neogeenikauden lopussa plioseenin aikana kaksi muutaman sadantuhannen vuoden jaksoa, joiden aikana ilmasto oli parhaimmillaan lähes subtrooppinen. Kauden lopussa ja kvartäärikauden alkaessa tapahtui huomattava ilmaston jäähtyminen.
Neogeenikausi käsittää entisen tertiäärikauden kaksi epookkia, mioseenin ja plioseenin. Neogeenikauden määritelmästä käytiin väittelyä geologien kesken 2000-luvun alussa. Kauden katsottiin välillä sisältävän myös kvartäärikauden pleistoseeni- ja holoseeni-epookkeineen. Nykyinen määritelmä vahvistettiin vuonna 2009.
Neogeenikautta on kutsuttu myös ”nuoreksi tertiääriksi”. Kaudelle oli tyypillistä eläinkunnan kehittyminen kohti nykyistä muotoaan. Kehitys jakautui lukuisiin välivaiheisiin, joista mahdollisesti tunnetuin on Euroopassa vaikuttanut Villafranca-vaihe. Ilmaston viileneminen alkoi näkyä neogeenikauden aikana selvästi Euroopassa, josta trooppiset eläinlajit vetäytyivät pois. Amerikat yhdistyivät mannerliikuntojen myötä plioseenin loppupuolella Panamankannaksen avulla.
Aiheesta muualla

Wikimedia Commonsissa on kuvia tai muita tiedostoja aiheesta .
Maapallon geologinen historia
New York Daily News

| New York Daily News |
| --- | --- |


Lehtityyppi:  sanomalehti
Julkaisija:  Daily News, L.P.
ISSN:  ISSN 2692-1251
Perustettu:  1919
Päätoimittaja:  Colin Myler
Kotikunta:  New York
Kotimaa:   Yhdysvallat
Sivukoko:  Tabloidi
Ilmestymistiheys:  päivittäin
Kieli:  englanti
Aiheesta muualla
OCLC
www.nydailynews.com/
New York Daily News on päivittäin ilmestyvä yhdysvaltalainen sanomalehti, jonka kotipaikka on New York. Lehden julkaisu aloitettiin vuonna 1919, ja se oli Yhdysvaltojen suurilevikkisin sanomalehti. Vuonna 2009 New York Daily News oli levikiltään maan viidenneksi suurin sanomalehti. Lehden päivittäinen levikki oli kesäkuussa 2009 632 595 kappaletta. Lehti on historiansa aikana voittanut kymmenen Pulitzer-palkintoa.
Aiheesta muualla

Lehden kotisivut
New York City Housing Authority

NYCHA:n kerrostaloja Harlemissa.
New York City Housing Authority (NYCHA) on New Yorkin kaupungin alaisuudessa toimiva järjestö, joka tarjoaa edullista asumista vähävaraisille ihmisille New Yorkin alueella. NYCHA:n 326 eri asuntoalueella on yhteensä yli 400 000 asukasta. NYCHA perustettiin vuonna 1934, ja sen ensimmäinen asuntoalue First Houses avattiin Lower East Siden naapurustossa seuraavan vuoden aikana.
Aiheesta muualla

Kuvia tai muita tiedostoja aiheesta New York City Housing Authority Wikimedia Commonsissa
Oenopia

| Oenopia |
| --- | --- |
 Lehtopirkko (Oenopia conglobata)
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Cucujiformia
Yläheimo::  Härömäiset Cucujoidea
Heimo::  Leppäkertut Coccinellidae
Alaheimo::  Coccinellinae
Tribus::  Coccinellini
Suku::  Oenopia  Mulsant, 1850
Synonyymit
 Synharmonia  Paramulsantina 
Katso myös
   Oenopia Wikispeciesissä   Oenopia Commonsissa 
Infobox OKNimi-testi OK: 
Oenopia on leppäkerttujen heimoon kuuluva kovakuoriaissuku. Suvun lajimäärä vaihtelee eri lähteissä. Maailmanlaajuisesti sukuun kuuluu ainakin 11 lajia. Suomessa suvun edustajista elää vakiintuneena, mutta harvinaisena, lehtopirkko.
Sukuun kuuluvia lajeja

Lehtopirkko (Oenopia conglobata)
Oenopia doublieri
Oenopia excellens
Oenopia impustulata
Oenopia kirbyi
Oenopia lyncea
Oenopia mimica
Oenopia oncina
Oenopia sauzeti
Oenopia scalaris
Oenopia takasago
Aiheesta muualla

iNaturalist: Suku Oenopia
National Center for Biotechnology Information (NCBI): Oenopia, taxonomy (englanniksi)
Oktaani

Oktaani viittaa seuraaviin asioihin:
oktaani, kemiallinen alkaani-yhdiste
oktaaniluku, polttoaineen puristuskestoisuus.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Oktaani”, voi hakea sivunnimihaulla, laajalla sivunnimihaulla tai tekstihaulla.
Taoudénitin alue

Taoudénitin alue Malin kartalla.
Taoudénitin alue (myös Taoudénin alue, ransk. Région de Taoudénit, Taoudéni) on perusteilla oleva hallintoalue Malin pohjoisosassa.
Vuoden 2012 tammikuussa ennen armeijan vallankaappausta hyväksytyn lain mukaan Taoudénitin alue on yksi Malin 19 alueesta. Se jakautuu kuuteen piiriin, jotka ovat Achouratt, Al-Ourche, Araouane, Boû-Djébéha, Foum Alba ja Taoudénit. Piirit jakautuvat edelleen yhteensä 30 arrondissementtiin.
Malin hallitus nimitti alueelle kuvernöörin tammikuussa 2016. Hallintoa alettiin järjestää huhtikuussa 2017. Alueen turvallisuustilanteen ja infrastruktuurin puutteen takia hallinnollisena keskuksena toimii toistaiseksi Timbuktu.
Timbuktun alueesta erotetun Taoudénitin alueen rajat ovat toistaiseksi määrittelemättä. Sen pinta-alaksi on mainittu 323 326 neliökilometriä ja väkiluvuksi 176 000, 134 000 ja 70 000 henkeä. Alue rajoittuu idässä Kidalin ja etelässä Timbuktun alueisiin, lännessä Mauritaniaan ja pohjoisessa Algeriaan. Asukkaat ovat etupäässä arabeja, tuaregeja ja songhaita. Harvaan asutussa autiomaassa sijaitsee muun muassa Taoudénitin suolakaivospaikkakunta.
Alueella on 19 koulua, joista kolme neljäsosaa on toimivia. 70 % väestöstä on vailla puhdasta juomavettä. Terveyspalveluista on toiminnassa alle puolet (joulukuussa 2017).
Tamara Drewe (elokuva)

| Tamara Drewe |
| --- | --- |

Ohjaaja:  Stephen Frears
Käsikirjoittaja:  Moira Buffini
Perustuu:  Posy Simmondsin sarjakuvaan Tamara Drewe
Tuottaja:  Alison Owen Tracey Seaward Paul Trijbits
Säveltäjä:  Alexandre Desplat
Kuvaaja:  Ben Davis
Leikkaaja:  Mick Audsley
Pääosat:   Gemma Arterton  Dominic Cooper 
Valmistustiedot
Valmistusmaa:  Yhdistynyt kuningaskunta
Tuotantoyhtiö:   Ruby Films  BBC Films  West End Films 
Levittäjä:  BiM Distribuzione Disney+
Ensi-ilta:   18. toukokuuta 2010 (Cannes)  Suomi 27. toukokuuta 2011 
Kesto:  111 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Tamara Drewe on vuonna 2010 ensi-iltansa saanut romanttinen komedia, jonka on ohjannut Stephen Frears.
Käsikirjoituksen elokuvaan teki Moira Buffini brittikirjailija Posy Simmondsin samannimisen sarjakuvastripin pohjalta (joka on julkaistu myös sarjakuvaromaanina).
Elokuvan ensi-esitys oli Cannesin elokuvajuhlilla toukokuussa 2010.
Näyttelijät

| 0 | 1 | 2 |
| --- | --- | --- |
|  Gemma Arterton  | … |  Tamara Drewe   |
|  Roger Allam  | … |  Nicholas Hardiment   |
|  Bill Camp  | … |  Glen McCreavy   |
|  Dominic Cooper  | … |  Ben Sergeant   |
|  Luke Evans  | … |  Andy Cobb   |
|  Tamsin Greig  | … |  Beth Hardiment   |
|  Jessica Barden  | … |  Jody Long   |
|  Charlotte Christie  | … |  Casey Shaw   |
|  John Bett  | … |  Diggory   |
|  Josie Taylor  | … |  Zoe   |
|  Pippa Haywood  | … |  Tess   |
|  Susan Wooldridge  | … |  Penny Upminster   |
|  Alex Kelly  | … |  Jodyn äiti   |
|  Lola Frears  | … |  Poppy Hardiment   |
Arvioita

Iltalehden Tuomas Riskalan mukaan Frearsin elokuva on parhaimmillaan nokkela ja särmikäs kolmiodraamafarssi. Heikoimmillaan se tuo mieleen Emmerdalen kaltaisen, kuivahkon brittiläisen maaseutusaippuasarjan.
Nyt-liitteessä neljä kriitikkoa antoi elokuvalle pistekeskiarvon 2,3.
Søndre Nordstrand

| Søndre Nordstrand |
| --- | --- |
 Kaupungin kartta, jossa Søndre Nordstrand korostettuna.
Koordinaatit:  59°50′18″N, 10°47′49″E
Pinta-ala:  18,4 km² 
Väkiluku:  39 140 (2021)
Søndre Nordstrand on Oslon eteläisin kaupunginosa. Sen pinta-ala on 18,4 neliökilometriä ja asukasluku oli 39 140 vuonna 2021. Søndre Nordstrandin väestötiheys on kaikista Oslon kaupunginosista matalin.
Aiheesta muualla

Kuvia tai muita tiedostoja aiheesta Søndre Nordstrand Wikimedia Commonsissa
Oslon kaupunginosat
Alna
Bjerke
Frogner
Gamle Oslo
Grorud
Grünerløkka
Nordre Aker
Nordstrand
Sagene
St. Hanshaugen
Stovner
Søndre Nordstrand
Ullern
Vestre Aker
Østensjø
Sydänsimpukat

| Sydänsimpukat |
| --- | --- |
 Sydänsimpukoita (Cerastoderma edule)
Tieteellinen luokittelu
Kunta::  Eläinkunta Animalia
Pääjakso::  Nilviäiset Mollusca
Luokka::  Simpukat Bivalvia
Lahko::  Veneroida
Heimo::  Sydänsimpukat Cardiidae  Lamarck, 1809
Katso myös
   Sydänsimpukat Wikispeciesissä   Sydänsimpukat Commonsissa 
Infobox OKNimi-testi OK: 
Sydänsimpukat (Cardiidae) on simpukoiden heimo. Siihen kuuluu yli kaksisataa nykyisin elävää lajia ja lisäksi koko joukko fossiileita. Ne ovat kaksikuorisia, symmetrisiä, sivulta katsottuna sydämen muotoisia nilviäisiä.
Useimmilla lajeilla on pitkittäisuurteinen kuori. Niiden vaipassa on kolme uloketta: sisäänvirtausputki, ulosvirtausputki ja jalka. Jotkut lajit pystyvät liikkumaan: kaivautumaan ja hyppimään jalkansa avulla.
Heimoon kuuluu joitakin lajeja, joita käytetään ruoaksi, mm. eurooppalainen sydänsimpukka (Cerastoderma edule) ja aasialainen Anadara granosa, jota kasvatetaan suurilla farmeilla Thaimaassa, Indonesiassa ja Malesiassa.
Suomessa elää kaksi sydänsimpukkalajia: idänsydänsimpukka ja pikkusydänsimpukka.
Taoufik Makhloufi

| Mitalit | Mitalit | Mitalit |  |
| --- | --- | --- | --- |
|  Taoufik Makhloufi vuonna 2013 |  Taoufik Makhloufi vuonna 2013 |  Taoufik Makhloufi vuonna 2013 |  |
Maa:   Algeria
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | 1 500 metriä |  |
|  Hopeaa | Rio de Janeiro 2016 | 800 metriä |  |
|  Hopeaa | Rio de Janeiro 2016 | 1 500 metriä |  |
| MM-kilpailut  | MM-kilpailut  | MM-kilpailut  |  |
|  Hopeaa | Doha 2019 | 1 500 metriä |  |
| Afrikan kisat  | Afrikan kisat  | Afrikan kisat  |  |
|  Kultaa | Maputo 2011 | 800 metriä |  |
|  Hopeaa | Brazzaville 2015 | 800 metriä |  |
|  Pronssia | Maputo 2011 | 1 500 metriä |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Kultaa | Porto-Novo 2012 | 800 metriä |  |
|  Pronssia | Marrakech 2014 | 800 metriä |  |
Taoufik Makhloufi (arab. توفيق مخلوفي‎, Tawfīq Maḫlūfī; s. 29. huhtikuuta 1988 Souk Ahras) on algerialainen keskimatkojen juoksija, 1 500 metrin olympiavoittaja.
Makhloufi sijoittui Välimeren kilpailuissa 2009 neljänneksi 1 500 metrillä.  Hän karsiutui saman matkan välierissä Berliinin 2009 ja Daegun 2011 MM-kilpailuissa. Maputon Afrikan kisoissa 2011 hän voitti kultaa 800 metrillä ajalla 1.46,32 ja pronssia 1 500 metrillä ajalla 3.39,99. Hän voitti 800 metrin Afrikan-mestaruuden Porto-Novossa 2012 ajalla 1.43,88.
Makhloufi voitti 1 500 metrin olympiakultaa Lontoossa 2012 ajalla 3.34,08. Hän lähti irtiottoon 200 metriä ennen maalia ja kukisti hopeaa saaneen Leonel Manzanon 0,71 sekunnilla. Hänet oli aiemmin suljettu pois kilpailuista, koska hän oli keskeyttänyt 1 500 metrin välierän ja loppukilpailun välissä juostun 800 metrin alkueräjuoksun yrittämättä tuomariston mielestä parastaan. Hän sai kuitenkin juosta finaalissa Algerian liiton ilmoitettua hänen kärsineen 800 metrillä polvivammasta.
Marrakechin Afrikan-mestaruuskilpailuissa 2014 Makhloufi sijoittui 800 metrillä kolmanneksi. Hän sijoittui 2015 Pekingin MM-kilpailuissa 1 500 metrillä neljänneksi ja sai Brazzavillen Afrikan kisoissa 800 metrillä hopeaa ajalla 1.50,72. Hän saavutti Rio de Janeiron olympialaisissa 2016 hopeaa 800 metrillä Algerian ennätystä sivunneella ajalla 1.42,61. Hän sai hopeaa myös 1 500 metrillä ajalla 3.50,11. Dohan MM-kilpailuissa 2019 hän saavutti 1 500 metrillä hopeaa ajalla 3.31,38.
Henkilökohtaiset ennätykset > Ulkoradat

| Matka | Aika | Paikka | Vuosi |
| --- | --- | --- | --- |
| 800 m | 1.42,61 | Rio de Janeiro | 15. elokuuta 2016 |
| 1 000 m | 2.13,08 | Tomblaine | 1. heinäkuuta 2015 |
| 1 500 m | 3.28,75 | Monaco | 17. heinäkuuta 2015 |
| Maili | 3.52,16 | Eugene | 31. toukokuuta 2014 |
Oerlikon (Zürich)

| Oerlikon> Quartier Oerlikon |
| --- | --- |

 Kaupungin kartta, jossa Oerlikon korostettuna.
Kaupunki:  Zürich
Suurpiiri:  Kreis 11
Väkiluku:  22 161 (31.12.2016)
Työpaikkoja:  19 916 kpl   (2014)
Postinumero(t):  8050, 8057
Oerlikon on sveitsiläisen Zürichin kaupunginosa (saks. Quartier) ja entinen kunta. Oerlikon on osa Zürichin kaupungin piiriä nro 11 (saks. Stadtkreis 11), jonka muut osat ovat Affoltern ja Seebach. Kaupunginosassa on runsaat 22 000 asukasta.
Historiaa

Oerlikon oli itsenäinen kunta vuosina 1872–1933. Vuodesta 1934 Oerlikon on ollut osa Zürichiä. Oerlikon kehittyi 1800-luvun jälkipuoliskolla maaseudusta teollisuuspaikkakunnaksi, ja väkiluku kasvoi nopeasti:
| Vuosi | Väkiluku |
| --- | --- |
1850: 476
1900: 3 982
1930: 12 503
1850- ja 1860-luvuilla rakennetut rautatieyhteydet Winterthuriin, Zürichiin, Usteriin ja Bülachiin olivat teollistumisen alullepanijoita. Maschinenfabrik Oerlikon (MFO) aloitti toimintansa 1876. Muita isoja teollisuusyrityksiä olivat vuonna 1895 aloittanut Accumulatoren-Fabrik Oerlikon ja vuonna aloittanut 1906 Schweizerische Werkzeugmaschinenfabrik Oerlikon (Oerlikon-Bührle).
Liikenne

Oerlikonin rautatieasema on seudun joukkoliikenteen solmukohta. Aseman kautta kulkee päivittäin yli 100 000 matkustajaa, ja se on Sveitsin kahdeksanneksi vilkkain rautatieasema.. Moottoritiet A1 ja A4 ohittavat Oerlikonin itäpuolitse.
Oerlikonin kylä vuonna 1848.
Oerlikonin kunta oli Zürichin pohjoinen rajanaapuri vuoteen 1934.
Oerlikon luoteesta nähtynä noin vuonna 1920. Etualalla MFO:n tehdashallit ja rautatieasema, takana vasemmalla pyöräilystadion (Offene Rennbahn Oerlikon).
MFO-puisto teollisuusalueen keskellä.
Hochhaus Hagenholzstrasse, Credit Suissen toimistorakennus.
Aiheesta muualla

Kuvia tai muita tiedostoja aiheesta Oerlikon (Zürich) Wikimedia Commonsissa
Oktaani (kemia)

| Oktaani |
| --- | --- |


Tunnisteet
CAS-numero:  111-65-9
PubChem CID:  356
SMILES:  CCCCCCCC
Ominaisuudet
Molekyylikaava:  C8H18
Moolimassa:  114,22 g/mol
Sulamispiste:  −56,8 °C
Kiehumispiste:  126 °C
Tiheys:  0,7 g/cm3
Liukoisuus veteen:  0,0007 g/l (25 °C)
      
Varoitusmerkki
Varoitusmerkki
Varoitusmerkki
Oktaani eli n-oktaani (C8H18) on 8-hiilinen suoraketjuinen alkaani. Se on normaaliolosuhteissa olomuodoltaan väritön veteen liukenematon neste. Oktaanin rakennekaava on CH3(CH2)6CH3, moolimassa 114,22 g/mol, sulamispiste −56,8 °C, kiehumispiste 126 °C, tiheys 0,70 g/cm3, leimahduspiste 13 °C, itsesyttymislämpötila 220 °C ja CAS-numero 111-65-9.
Oktaania esiintyy myös kukkien tuoksuissa ja semiokemikaalina eliöiden viestinnässä.
Oktaani on haitallista, tulenarkaa sekä ympäristölle vaarallista.
Oktaanilla (C8H18) on 18 isomeerista muotoa:
Oktaani (n-oktaani)
2-metyyliheptaani CAS-numero 592-27-8
3-metyyliheptaani CAS-numero 589-81-1
4-metyyliheptaani CAS-numero 589-53-7
3-etyyliheksaani CAS-numero 619-99-8
2,2-dimetyyliheksaani CAS-numero 590-73-8
2,3-dimetyyliheksaani CAS-numero 584-94-1
2,4-dimetyyliheksaani CAS-numero 589-43-5
2,5-dimetyyliheksaani CAS-numero 592-13-2
3,3-dimetyyliheksaani CAS-numero 563-16-6
3,4-dimetyyliheksaani CAS-numero 583-48-2
2-metyyli-3-etyylipentaani CAS-numero 609-26-7
3-metyyli-3-etyylipentaani CAS-numero 1067-08-9
2,2,3-trimetyylipentaani CAS-numero 564-02-3
2,2,4-trimetyylipentaani (iso-oktaani) CAS-numero 540-84-1
2,3,3-trimetyylipentaani CAS-numero 560-21-4
2,3,4-trimetyylipentaani CAS-numero 565-75-3
2,2,3,3-tetrametyylibutaani CAS-numero 594-82-1
Oktaania ja sen eri isomeerejä on maaöljyssä ja bensiinissä. Oktaanin mukaan on saanut nimensä moottoripolttoaineiden puristuskestävyyttä mittaava oktaaniluku.
Aiheesta muualla

Wikimedia Commonsissa on kuvia tai muita tiedostoja aiheesta .
Oktaanin kansainvälinen kemikaalikortti
PubChem: Octane (englanniksi)
Human Metabolome Database (HMDB): Octane (englanniksi)
Food Component Database (FooDB): Octane (englanniksi)
Kyoto Encyclopedia of Genes and Genomes (KEGG): n-Octane (englanniksi)
ChemBlink: Octane (englanniksi)
Constitutional Isomers of Alkanes (englanniksi)
Liber Herbarum: N-Octane (englanniksi)
Pherobase: Floral Compound - 8Hy (englanniksi)
Pherobase: Semiochemical - 8Hy (englanniksi)
Bristol University School of Chemistry, Molecule of the Month: Octane (englanniksi)
Yksinkertaisimmat hiilivedyt
NHL:n varaustilaisuus 1995

Vuoden 1995 NHL:n varaustilaisuus järjestettiin 8. heinäkuuta 1995 Edmonton Coliseumissa Kanadassa Albertan provinssin Edmontonissa.